title: Decizia NR. 30/20/COL Autorității AELS de Supraveghere din 1 aprilie 2020 de modificare, pentru a o sută șasea oară, a normelor procedurale și de fond din domeniul ajutoarelor de stat, prin înlocuirea anexei la Orientările privind asigurarea creditelor la export pe termen scurt [2020/982]

text:
                  9.7.2020

                  RO

                  Jurnalul Oficial al Uniunii Europene

                  L 220/8

         DECIZIA NR. 30/20/COL AUTORITĂȚII AELS DE SUPRAVEGHERE
         din 1 aprilie 2020
         de modificare, pentru a o sută șasea oară, a normelor procedurale și de fond din domeniul ajutoarelor de stat, prin înlocuirea anexei la Orientările privind asigurarea creditelor la export pe termen scurt [2020/982]
         AUTORITATEA AELS DE SUPRAVEGHERE („ESA”),
         având în vedere:
         Acordul privind Spațiul Economic European („Acordul privind SEE”), în special articolele 61-63 și Protocolul 26,
         Acordul dintre statele AELS privind instituirea unei Autorități de Supraveghere și a unei Curți de Justiție („Acordul privind Autoritatea de Supraveghere și Curtea de Justiție”), în special articolul 24 și articolul 5 alineatul (2) litera (b),
         întrucât:
         În temeiul articolului 24 din Acordul privind Autoritatea de Supraveghere și Curtea de Justiție, ESA pune în aplicare dispozițiile Acordului privind SEE referitoare la ajutoarele de stat.
         În temeiul articolului 5 alineatul (2) litera (b) din Acordul privind Autoritatea de Supraveghere și Curtea de Justiție, ESA emite comunicări sau orientări referitoare la aspectele tratate în Acordul privind SEE, în cazul în care respectivul acord sau Acordul privind Autoritatea de Supraveghere și Curtea de Justiție prevede în mod expres acest lucru sau în cazul în care ESA consideră că este necesar.
         La 27 martie 2020, Comisia Europeană („Comisia”) a adoptat o Comunicare de modificare a anexei la Comunicarea Comisiei către statele membre privind aplicarea articolelor 107 și 108 din Tratatul privind funcționarea Uniunii Europene în cazul asigurării creditelor la export pe termen scurt („comunicarea”) (1).
         Pentru a sprijini economia UE în contextul epidemiei de COVID-19, Comisia a adoptat un cadru temporar (2), care permite statelor membre să furnizeze măsuri suplimentare de sprijin, utilizând pe deplin flexibilitatea oferită de normele actuale privind ajutoarele de stat. În domeniul asigurării creditelor la export pe termen scurt, cadrul a introdus o mai mare flexibilitate în ceea ce privește confirmarea caracterului temporar neasigurabil pe piața privată al anumitor riscuri din cauza unei penurii a serviciilor de asigurare a creditelor la export în conformitate cu punctul 18 litera (d) din comunicare. Flexibilitatea respectivă poate fi insuficientă pentru a aborda rapid dificultățile cu care se confruntă în prezent întreprinderile și cu care acestea se vor confrunta probabil în viitorul foarte apropiat. În schimb, este necesar un răspuns mai rapid pentru a atenua toate consecințele negative în urma unei retrageri bruște a asigurătorilor privați de pe piața creditelor la export pe termen scurt. Având în vedere rezultatele consultării publice, precum și semnalele generale care sugerează impactul perturbator al epidemiei de COVID-19 asupra economiei Uniunii în ansamblu, Comisia consideră că există o insuficiență globală de capacitate a sectorului privat de a acoperi toate riscurile justificabile din punct de vedere economic pentru exporturile către țări clasificate în prezent drept țări cu riscuri asigurabile pe piața privată. În același timp, având în vedere informațiile actuale disponibile cu privire la evoluțiile viitoare ale epidemiei de COVID-19, este posibil ca asigurătorii privați să își mărească din nou expunerea în domeniul asigurării creditelor la export pe termen scurt înainte de sfârșitul perioadei de un an prevăzute la punctul 36 din comunicare.
         În aceste condiții, Comisia a decis să considere toate riscurile comerciale și politice asociate exporturilor către țările enumerate în anexa la comunicare ca fiind temporar neasigurabile pe piața privată până la 31 decembrie 2020, în concordanță cu durata cadrului temporar. În conformitate cu punctul 36 din comunicare, cu trei luni înainte de sfârșitul anului 2020, Comisia va analiza o eventuală prelungire a excepției temporare.
         Această modificare a comunicării are relevanță și pentru Spațiul Economic European.
         Aplicarea uniformă a normelor SEE privind ajutoarele de stat trebuie asigurată pe tot teritoriul Spațiului Economic European, în conformitate cu obiectivul de omogenitate stabilit la articolul 1 din Acordul privind SEE.
         În conformitate cu punctul II de la titlul „GENERALITĂȚI” de la pagina 11 din anexa XV la Acordul privind SEE, ESA, după consultarea Comisiei, trebuie să adopte acte corespunzătoare celor adoptate de Comisia Europeană,
         DUPĂ consultarea Comisiei Europene,
         DUPĂ consultarea statelor membre AELS,
         ADOPTĂ PREZENTA DECIZIE:

            Articolul 1
            Normele procedurale și de fond în domeniul ajutoarelor de stat se modifică prin înlocuirea anexei la Orientările privind asigurarea creditelor la export pe termen scurt. Noua anexă este atașată la prezenta decizie și face parte integrantă din aceasta.

            Articolul 2
            Numai versiunea în limba engleză a prezentei decizii este autentică.

            Adoptată la Bruxelles, 1 aprilie 2020.

                  Pentru Autoritatea AELS de Supraveghere

                  Cu deosebită considerație,

               Bente ANGELL-HANSEN

                  Președintă

                  Membru responsabil al Colegiului

               Frank J. BÜCHEL

                  Membru al Colegiului

               Högni KRISTJÁNSSON

                  Membru al Colegiului

               Carsten ZATSCHLER

                  Contrasemnatar în calitate de director,

                  Afaceri juridice și administrative

            (1)  Nepublicată încă.

            (2)  Comunicarea Comisiei din 19 martie 2020, intitulată „Cadru temporar pentru măsuri de ajutor de stat de sprijinire a economiei în contextul actualei epidemii de COVID-19” (JO C 91I, 20.3.2020, p. 1-9).

               ANEXĂ (1)

               Lista țărilor cu riscuri asigurabile pe piața privată

            Autoritatea consideră toate riscurile comerciale și politice asociate exporturilor către țările enumerate mai jos ca fiind temporar neasigurabile pe piața privată până la 31 decembrie 2020.
            Belgia
            Bulgaria
            Cehia
            Danemarca
            Germania
            Estonia
            Irlanda
            Grecia
            Spania
            Franța
            Croația
            Italia
            Cipru
            Letonia
            Liechtenstein
            Lituania
            Luxemburg
            Ungaria
            Malta
            Țările de Jos
            Austria
            Polonia
            Portugalia
            România
            Slovenia
            Slovacia
            Finlanda
            Suedia
            Regatul Unit
            Australia
            Canada
            Islanda
            Japonia
            Noua Zeelandă
            Norvegia
            Elveția
            Statele Unite ale Americii

               (1)  Înlocuită de Decizia nr. 30/20/COL.


title: Decizia (UE) 2020/984 a Consiliului din 7 iulie 2020 privind încheierea Protocolului privind punerea în aplicare a Acordului de parteneriat în domeniul pescuitului dintre Comunitatea Europeană și Republica Guineea-Bissau (2019-2024)

text:
                  10.7.2020

                  RO

                  Jurnalul Oficial al Uniunii Europene

                  L 222/4

         DECIZIA (UE) 2020/984 A CONSILIULUI
         din 7 iulie 2020
         privind încheierea Protocolului privind punerea în aplicare a Acordului de parteneriat în domeniul pescuitului dintre Comunitatea Europeană și Republica Guineea-Bissau (2019-2024)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (6) litera (a) punctul (v) și cu articolul 218 alineatul (7),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:

                     (1)

                     La 17 martie 2008, Consiliul a adoptat Regulamentul (CE) nr. 241/2008 (2) privind încheierea acordului de parteneriat în domeniul pescuitului între Comunitatea Europeană și Republica Guineea-Bissau (3) (denumit în continuare „acordul”). Acordul, intrat în vigoare la 15 aprilie 2008, a fost ulterior reînnoit tacit și este încă în vigoare.

                     (2)

                     Pe baza recomandării Comisiei, Consiliul a decis la 28 februarie 2017 să autorizeze începerea negocierilor cu Republica Guineea-Bissau în vederea încheierii unui nou protocol de punere în aplicare a acordului.

                     (3)

                     Protocolul anterior la acord a expirat la 23 noiembrie 2017.

                     (4)

                     Comisia a negociat, în numele Uniunii, un nou protocol. Ca urmare a acestor negocieri, noul protocol a fost parafat la 15 noiembrie 2018.

                     (5)

                     În conformitate cu Decizia (UE) 2019/1088 a Consiliului (4), Protocolul privind punerea în aplicare a Acordului de parteneriat în domeniul pescuitului dintre Comunitatea Europeană și Republica Guineea-Bissau (2019-2024) (denumit în continuare „protocolul”) a fost semnat la 15 iunie 2019.

                     (6)

                     Protocolul se aplică cu titlu provizoriu de la data semnării.

                     (7)

                     Obiectivul protocolului este de a permite Uniunii și Republicii Guineea-Bissau să colaboreze mai strâns în vederea promovării unei politici sustenabile în domeniul pescuitului, a unei exploatări responsabile a resurselor piscicole din apele Guineei-Bissau și a eforturilor Guineei-Bissau de a dezvolta o economie albastră.

                     (8)

                     Protocolul ar trebui să fie aprobat.

                     (9)

                     Articolul 10 din acord instituie o comisie mixtă însărcinată cu monitorizarea punerii în aplicare a acordului. Mai mult decât atât, în conformitate cu respectivul articol, precum și cu articolul 5, articolul 6 alineatul (4), articolul 7 alineatul (4) și articolul 8 alineatele (2) și (4) din protocol, comisia mixtă poate adopta anumite modificări la protocol. Pentru a facilita aprobarea modificărilor respective, Comisia ar trebui să fie autorizată să le aprobe în numele Uniunii, sub rezerva îndeplinirii unor condiții materiale și procedurale specifice, printr-o procedură simplificată.

                     (10)

                     Poziția Uniunii în ceea ce privește modificările la protocol ar trebui stabilită de către Comitetul Reprezentanților Permanenți ai Guvernelor statelor membre. Modificările propuse vor fi acceptate cu excepția cazului în care o minoritate de blocare a statelor membre, în conformitate cu articolul 16 alineatul (4) din Tratatul privind Uniunea Europeană, se opune acestora în cadrul Comitetului Reprezentanților Permanenți ai Guvernelor statelor membre.

                     (11)

                     Poziția care urmează să fie adoptată de Uniune în cadrul comisiei mixte în ceea ce privește alte chestiuni ar trebui să fie stabilită în conformitate cu tratatele și cu practicile instituite,

               ADOPTĂ PREZENTA DECIZIE:

            Articolul 1
            Protocolul privind punerea în aplicare a Acordului de parteneriat în domeniul pescuitului dintre Comunitatea Europeană și Republica Guineea-Bissau (2019-2024) se aprobă în numele Uniunii (5).

            Articolul 2
            Președintele Consiliului efectuează, în numele Uniunii, notificarea prevăzută la articolul 17 din protocol.

            Articolul 3
            În conformitate cu procedura prevăzută în anexa la prezenta decizie, Comisia este autorizată să aprobe, în numele Uniunii, modificări aduse protocolului care urmează să fie adoptate de către comisia mixtă instituită în temeiul articolului 10 din acord.

            Articolul 4
            Prezenta decizie intră în vigoare la data adoptării.

            Adoptată la Bruxelles, 7 iulie 2020.

                  Pentru Consiliu

                  Președintele

               M. ROTH

            (1)  Aprobarea din 17 iunie 2020 (nepublicată încă în Jurnalul Oficial).

            (2)  Regulamentul (CE) nr. 241/2008 al Consiliului din 17 martie 2008 privind încheierea acordului de parteneriat în domeniul pescuitului între Comunitatea Europeană și Republica Guineea-Bissau (JO L 75, 18.3.2008, p. 49).

            (3)  JO L 342, 27.12.2007, p. 5.

            (4)  Decizia (UE) 2019/1088 a Consiliului din 6 iunie 2019 privind semnarea, în numele Uniunii Europene, și aplicarea provizorie a Protocolului privind punerea în aplicare a Acordului de parteneriat în domeniul pescuitului dintre Comunitatea Europeană și Republica Guineea-Bissau (2019-2024) (JO L 173, 27.6.2019, p. 1)

            (5)  Textul protocolului a fost publicat în JO L 173, 27.6.2019, p. 3, împreună cu decizia privind semnarea.

            ANEXĂ
            Procedura de aprobare a modificărilor la protocol care urmează să fie adoptate de comisia mixtă
            În cazul în care comisia mixtă trebuie să adopte modificări la protocol în conformitate cu articolul 5, cu articolul 6 alineatul (4), cu articolul 7 alineatul (4) și cu articolul 8 alineatele (2) și (4) din protocol, Comisia este autorizată să aprobe modificările propuse în numele Uniunii în următoarele condiții:

                        1.

                        Comisia se asigură că aprobarea acordată în numele Uniunii:

                                    (a)

                                    este conformă cu obiectivele politicii comune în domeniul pescuitului;

                                    (b)

                                    este compatibilă cu normele relevante adoptate de către organizațiile regionale de gestionare a pescuitului și ține seama de gestionarea în comun de către statele de coastă;

                                    (c)

                                    ține seama de cele mai recente informații statistice și biologice și de alte informații relevante transmise Comisiei.

                        2.

                        Înainte de aprobarea de către Comisie în numele Uniunii a modificărilor propuse, Comisia le transmite Consiliului cu suficient timp înainte de reuniunea relevantă a comisiei mixte.

                        3.

                        Comitetul Reprezentanților Permanenți ai Guvernelor statelor membre va evalua conformitatea modificărilor propuse cu criteriile prevăzute la punctul 1 al prezentei anexe.

                        4.

                        Cu excepția cazului în care un număr de state membre echivalent cu o minoritate de blocare în cadrul Consiliului, în conformitate cu articolul 16 alineatul (4) din Tratatul privind Uniunea Europeană, se opun modificărilor propuse, Comisia le aprobă în numele Uniunii. În cazul în care există o astfel de minoritate de blocare, Comisia respinge modificările propuse în numele Uniunii.

                        5.

                        Dacă, în cadrul unor reuniuni ulterioare cu Guineea-Bissau, inclusiv la fața locului, este imposibil să se ajungă la un acord, chestiunea este trimisă din nou Consiliului, în conformitate cu procedura prevăzută la punctele 2-4, pentru ca poziția Uniunii să țină seama de noile elemente.

                        6.

                        Comisia este invitată să ia, în timp util, toate măsurile necesare pentru a asigura realizarea acțiunilor subsecvente deciziei comisiei mixte, inclusiv, atunci când este cazul, publicarea deciziei relevante în Jurnalul Oficial al Uniunii Europene și prezentarea eventualelor propuneri necesare pentru punerea în aplicare a deciziei respective.

                        7.

                        În cazul altor chestiuni, care nu vizează modificări ale protocolului în conformitate cu articolul 5, cu articolul 6 alineatul (4), cu articolul 7 alineatul (4) și cu articolul 8 alineatele (2) și (4) ale acestuia, poziția care urmează să fie adoptată de Uniune în cadrul comisiei mixte se stabilește în conformitate cu tratatele și cu practicile de lucru instituite.


title: Decizia (UE) 2020/985 a Consiliului din 7 iulie 2020 privind încheierea Protocolului privind punerea în aplicare a Acordului de parteneriat în sectorul pescuitului dintre Republica Democratică São Tomé și Príncipe și Comunitatea Europeană

text:
                  10.7.2020

                  RO

                  Jurnalul Oficial al Uniunii Europene

                  L 222/7

         DECIZIA (UE) 2020/985 A CONSILIULUI
         din 7 iulie 2020
         privind încheierea Protocolului privind punerea în aplicare a Acordului de parteneriat în sectorul pescuitului dintre Republica Democratică São Tomé și Príncipe și Comunitatea Europeană
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (6) al doilea paragraf litera (a) punctul (v) și cu articolul 218 alineatul (7),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:

                     (1)

                     La 23 iulie 2007, Consiliul a adoptat Regulamentul (CE) nr. 894/2007 (2) privind încheierea unui acord de parteneriat în sectorul pescuitului între Republica Democratică São Tomé și Príncipe și Comunitatea Europeană (3) (denumit în continuare „acordul”). Acest acord a intrat în vigoare la 29 august 2011 și este în continuare în vigoare.

                     2.

                     La 18 decembrie 2017, Consiliul a autorizat Comisia să înceapă negocieri cu Republica Democratică São Tomé și Príncipe (denumită în continuare „São Tomé și Príncipe”) în vederea încheierii unui nou protocol privind punerea în aplicare a acordului.

                     (3)

                     Protocolul anterior la acord a expirat la 22 mai 2018.

                     (4)

                     Comisia a negociat, în numele Uniunii, un nou protocol. După încheierea respectivelor negocieri, noul protocol a fost parafat la 17 aprilie 2019.

                     (5)

                     În conformitate cu Decizia (UE) 2019/2218 a Consiliului (4), Protocolul privind punerea în aplicare a Acordului de parteneriat în sectorul pescuitului dintre Republica Democratică São Tomé și Príncipe și Comunitatea Europeană (denumit în continuare „protocolul”) a fost semnat la 19 decembrie 2019.

                     (6)

                     Protocolul se aplică cu titlu provizoriu de la data semnării sale.

                     (7)

                     Obiectivul protocolului este de a permite Uniunii și São Tomé și Príncipe să colaboreze mai strâns pentru a promova o politică sustenabilă în domeniul pescuitului, o exploatare responsabilă a resurselor piscicole din apele São Tomé și Príncipe și pentru a sprijini eforturile São Tomé și Príncipe de dezvoltare a sectorului pescuitului.

                     (8)

                     Protocolul ar trebui aprobat.

                     (9)

                     Articolul 9 din acord instituie o comisie mixtă însărcinată cu monitorizarea aplicării acordului. În plus, în conformitate cu articolul respectiv, precum și cu articolul 6 și articolul 7 alineatul (2) din protocol, comisia mixtă poate adopta anumite modificări ale protocolului. Pentru a facilita aprobarea modificărilor respective, Comisia ar trebui să fie autorizată să le aprobe, în numele Uniunii, printr-o procedură simplificată, sub rezerva îndeplinirii unor condiții specifice de fond și de formă.

                     (10)

                     Poziția Uniunii cu privire la modificarea protocolului ar trebui să fie stabilită de Consiliu. Modificările propuse vor fi aprobate, cu excepția cazului în care un număr de state membre ce constituie o minoritate de blocare, în conformitate cu articolul 16 alineatul (4) din Tratatul privind Uniunea Europeană, se opun modificărilor respective.

                     (11)

                     Poziția care urmează să fie adoptată de Uniune în cadrul comisiei mixte cu privire la alte aspecte ar trebui să fie definită în conformitate cu tratatele și cu practicile instituite,

               ADOPTĂ PREZENTA DECIZIE:

            Articolul 1
            Se aprobă, în numele Uniunii, Protocolul privind punerea în aplicare a Acordului de parteneriat în sectorul pescuitului dintre Republica Democratică São Tomé și Príncipe și Comunitatea Europeană (5).

            Articolul 2
            Președintele Consiliului efectuează, în numele Uniunii, notificarea prevăzută la articolul 16 din protocol.

            Articolul 3
            În conformitate cu procedura prevăzută în anexa la prezenta decizie, Comisia este autorizată să aprobe, în numele Uniunii, modificări ale protocolului care urmează să fie adoptate de către comisia mixtă instituită în temeiul articolului 9 din acord.

            Articolul 4
            Prezenta decizie intră în vigoare la data adoptării.

            Adoptată la Bruxelles, 7 iulie 2020.

                  Pentru Consiliu

                  Președintele

               M. ROTH

            (1)  Aprobarea din 17 iunie 2020 (nepublicată încă în Jurnalul Oficial).

            (2)  Regulamentul (CE) nr. 894/2007 din 23 iulie 2007 privind încheierea unui acord de parteneriat în sectorul pescuitului între Republica Democratică São Tomé și Príncipe și Comunitatea Europeană (JO L 205, 7.8.2007, p. 35).

            (3)  JO L 205, 7.8.2007, p. 36.

            (4)  Decizia (UE) 2019/2218 a Consiliului din 24 octombrie 2019 privind semnarea, în numele Uniunii Europene, și aplicarea provizorie a Protocolului privind punerea în aplicare a Acordului de parteneriat în sectorul pescuitului dintre Republica Democratică São Tomé și Príncipe și Comunitatea Europeană (JO L 333, 27.12.2019, p. 1).

            (5)  Textul protocolului a fost publicat în JO L 333, 27.12.2019 împreună cu decizia privind semnarea acestuia.

            ANEXĂ
            Procedura de aprobare a modificărilor la protocol care urmează să fie adoptate de comisia mixtă
            În cazul în care comisia mixtă trebuie să adopte modificări la protocol în conformitate cu articolul 6 și cu articolul 7 alineatul (2) din protocol, Comisia este autorizată să aprobe, în numele Uniunii, modificările propuse, în următoarele condiții:

                        1.

                        Comisia se asigură că aprobarea acordată în numele Uniunii:

                                    (a)

                                    este conformă cu obiectivele politicii comune în domeniul pescuitului;

                                    (b)

                                    este compatibilă cu normele pertinente adoptate de către organizațiile regionale de gestionare a pescuitului și ține seama de gestionarea în comun de către statele de coastă;

                                    (c)

                                    ține seama de cele mai recente informații statistice, biologice și de alte informații relevante transmise Comisiei.

                        2.

                        Înainte de aprobarea, în numele Uniunii, a modificărilor propuse, Comisia le transmite Consiliului cu suficient timp înainte de reuniunea relevantă a comisiei mixte.

                        3.

                        Consiliul evaluează conformitatea modificărilor propuse cu criteriile prevăzute la punctul 1.

                        4.

                        Cu excepția cazului în care un număr de state membre echivalent cu o minoritate de blocare în cadrul Consiliului, în conformitate cu articolul 16 alineatul (4) din Tratatul privind Uniunea Europeană, se opun modificărilor propuse, Comisia le aprobă în numele Uniunii. În cazul în care există o astfel de minoritate de blocare, Comisia respinge, în numele Uniunii, modificările propuse.

                        5.

                        Dacă, în cadrul unor reuniuni ulterioare ale comisiei mixte, inclusiv la fața locului, este imposibil să se ajungă la un acord, chestiunea este retrimisă Consiliului, în conformitate cu procedura prevăzută la punctele 2-4, pentru ca poziția Uniunii să țină seama de noile elemente.

                        6.

                        Comisia este invitată să ia, în timp util, toate măsurile necesare pentru a asigura realizarea acțiunilor subsecvente deciziei comisiei mixte, inclusiv, atunci când este cazul, publicarea deciziei relevante în Jurnalul Oficial al Uniunii Europene și prezentarea eventualelor propuneri necesare pentru punerea în aplicare a deciziei respective.

                        7.

                        În cazul altor chestiuni, care nu vizează modificări ale protocolului în conformitate cu articolul 6 și cu articolul 7 alineatul (2) ale acestuia, poziția care urmează să fie adoptată de Uniune în cadrul comisiei mixte se stabilește în conformitate cu tratatele și cu practicile de lucru instituite.


title: Decizia (UE) 2020/986 a Parlamentului European și a Consiliului din 18 iunie 2020 privind mobilizarea Fondului european de ajustare la globalizare (EGF/2020/000 TA 2020 – Asistență tehnică la inițiativa Comisiei)

text:
                  10.7.2020

                  RO

                  Jurnalul Oficial al Uniunii Europene

                  L 222/10

         DECIZIA (UE) 2020/986 A PARLAMENTULUI EUROPEAN ȘI A CONSILIULUI
         din 18 iunie 2020
         privind mobilizarea Fondului european de ajustare la globalizare (EGF/2020/000 TA 2020 – Asistență tehnică la inițiativa Comisiei)
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 11 alineatul (2),
         având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
         având în vedere propunerea Comisiei Europene,
         întrucât:

                     (1)

                     Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale mondiale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

                     (2)

                     FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului (3).

                     (3)

                     Regulamentul (UE) nr. 1309/2013 prevede că, la inițiativa Comisiei, un maxim de 0,5 % din valoarea anuală maximă a FEG se poate utiliza în fiecare an pentru asistența tehnică.

                     (4)

                     În consecință, FEG ar trebui mobilizat pentru a pune la dispoziție suma de 345 000 EUR pentru asistență tehnică la inițiativa Comisiei,

               ADOPTĂ PREZENTA DECIZIE:

            Articolul 1
            În cadrul bugetului general al Uniunii pentru exercițiul financiar 2020, se mobilizează din Fondul european de ajustare la globalizare suma de 345 000 EUR în credite de angajament și credite de plată.

            Articolul 2
            Prezenta decizie intră în vigoare în a treia zi de la data publicării în Jurnalul Oficial al Uniunii Europene.

            Adoptată la Bruxelles, 18 iunie 2020.

                  Pentru Parlamentul European

                  Președintele

               D. M. SASSOLI

                  Pentru Consiliu

                  Președintele

               N. BRNJAC

            (1)  JO L 347, 20.12.2013, p. 855.

            (2)  JO C 373, 20.12.2013, p. 1.

            (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


Decizia Comisiei din 22/01/2021 de declarare a unei concentrări compatibilă cu piaţa comună (Cazul COMP/M.10053 - ZOLLNER ELEKTRONIK / SYSKRON HOLDING / SAMHAMMER / TIKI) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2021/142 a Consiliului din 5 februarie 2021 de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2020/1132

text:
                  8.2.2021

                  RO

                  Jurnalul Oficial al Uniunii Europene

                  L 43/14

         DECIZIA (PESC) 2021/142 A CONSILIULUI
         din 5 februarie 2021
         de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2020/1132
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 27 decembrie 2001, Consiliul a adoptat Poziția comună 2001/931/PESC (1).

                     (2)

                     La 30 iulie 2020, Consiliul a adoptat Decizia (PESC) 2020/1132 (2) de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC (denumită în continuare „lista”).

                     (3)

                     În conformitate cu articolul 1 alineatul (6) din Poziția comună 2001/931/PESC, este necesar să se revizuiască periodic numele persoanelor și denumirile grupurilor și entităților care figurează pe listă pentru a se asigura că menținerea lor pe listă rămâne justificată.

                     (4)

                     Prezenta decizie prezintă rezultatul revizuirii efectuate de Consiliu în ceea ce privește persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC.

                     (5)

                     Consiliul a verificat dacă autoritățile competente, menționate la articolul 1 alineatul (4) din Poziția comună 2001/931/PESC, au adoptat decizii referitoare la toate persoanele, grupurile și entitățile care figurează pe listă ca urmare a implicării acestora în acte de terorism în înțelesul articolului 1 alineatele (2) și (3) din Poziția comună 2001/931/PESC. De asemenea, Consiliul a ajuns la concluzia că persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să li se aplice în continuare măsurile restrictive specifice prevăzute în Poziția comună 2001/931/PESC.

                     (6)

                     Lista ar trebui să fie actualizată în mod corespunzător, iar Decizia (PESC) 2020/1132 ar trebui să fie abrogată,

               ADOPTĂ PREZENTA DECIZIE:

            Articolul 1
            Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC este prevăzută în anexa la prezenta decizie.

            Articolul 2
            Decizia (PESC) 2020/1132 se abrogă.

            Articolul 3
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 5 februarie 2021.

                  Pentru Consiliu

                  Președintele

               A. P. ZACARIAS

            (1)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

            (2)  Decizia (PESC) 2020/1132 a Consiliului din 30 iulie 2020 de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2020/20 (JO L 247, 31.7.2020, p. 18).

            ANEXĂ
            LISTA PERSOANELOR, GRUPURILOR ȘI ENTITĂȚILOR MENȚIONATE LA ARTICOLUL 1
            I.   PERSOANE

                        1.

                        ABDOLLAHI Hamed (alias Mustafa Abdullahi), născut la 11.8.1960 în Iran. Numărul pașaportului: D9004878.

                        2.

                        AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit.

                        3.

                        AL YACOUB, Ibrahim Salih Mohammed, născut la 16.10.1966 la Tarut (Arabia Saudită), cetățean saudit.

                        4.

                        ARBABSIAR Manssor (alias Mansour Arbabsiar), născut la 6.3.1955 sau la 15.3.1955 în Iran. Cetățean iranian și cetățean al SUA; Numărul pașaportului: C2002515 (Iran); Numărul pașaportului: 477845448 (SUA). Numărul cărții de identitate naționale: 07442833, data expirării: 15.3.2016 (permis de conducere eliberat în SUA).

                        5.

                        ASSADI Assadollah, născut la 22.12.1971 la Teheran (Iran), cetățean iranian. Numărul pașaportului diplomatic iranian: D9016657.

                        6.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), născut la 8.3.1978 la Amsterdam (Țările de Jos).

                        7.

                        EL HAJJ, Hassan, născut la 22.3.1988 la Zaghdraiya, Sidon, Liban, cetățean canadian. Numărul pașaportului: JX446643 (Canada).

                        8.

                        HASHEMI MOGHADAM Saeid, născut la 6.8.1962 la Teheran (Iran), cetățean iranian. Numărul pașaportului: D9016290, valabil până la 4.2.2019.

                        9.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Liban, născut în 1963 în Liban, cetățean libanez.

                        10.

                        MELIAD, Farah, născut la 5.11.1980 la Sydney (Australia), cetățean australian. Numărul pașaportului: M2719127 (Australia).

                        11.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), născut la 14.4.1965 sau la 1.3.1964 în Pakistan; Numărul pașaportului: 488555.

                        12.

                        ȘANLI, Dalokay (alias Sinan), născut la 13.10.1976 la Pülümür (Turcia).

                        13.

                        SHAHLAI Abdul Reza (alias Abdol Reza Shala’i, alias Abd-al Reza Shalai, alias Abdorreza Shahlai, alias Abdolreza Shahla’i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), născut aproximativ în 1957 în Iran. Adrese: (1) Kermanshah, Iran, (2) Baza militară Mehran, provincia Ilam, Iran.

                        14.

                        SHAKURI Ali Gholam, născut aproximativ în 1965 la Teheran, Iran.

                  II.   GRUPURI ȘI ENTITĂȚI

                        1.

                        „Abu Nidal Organisation” („Organizația Abu Nidal”) – „ANO” [alias „Fatah Revolutionary Council” („Consiliul Revoluționar Fatah”), alias „Arab Revolutionary Brigades” („Brigăzile Revoluționare Arabe”), alias „Black September” („Septembrie Negru”), alias „Revolutionary Organisation of Socialist Muslims” („Organizația Revoluționară a Musulmanilor Socialiști”)].

                        2.

                        „Brigada Martirilor Al-Aqsa”.

                        3.

                        „Al-Aqsa e.V”.

                        4.

                        „Babbar Khalsa”.

                        5.

                        „Communist Party of the Philippines” („Partidul Comunist din Filipine”), inclusiv „New People’s Army” („Noua Armată Populară”) – „NAP”, Filipine.

                        6.

                        Directorate for Internal Security of the Iranian Ministry for Intelligence and Security (Direcția pentru securitate internă a Ministerului iranian pentru Informații și Securitate).

                        7.

                        „Gama’a al-Islamiyya” (alias „Al-Gama’a al-Islamiyya”) [„Islamic Group” („Grupul Islamic”) – „IG” („GI”)].

                        8.

                        „İslami Büyük Doğu Akıncılar Cephesi” – „IBDA-C” [„Great Islamic Eastern Warriors Front” („Marele Front de Est Islamic al Războinicilor”)].

                        9.

                        „Hamas”, inclusiv „Hamas-Izz al-Din al-Qassem”.

                        10.

                        „Hizballah Military Wing” („Aripa militară a Hezbollahului”) [alias „Hezbollah Military Wing”, alias „Hizbullah Military Wing”, alias „Hizbollah Military Wing”, alias „Hezballah Military Wing”, alias „Hisbollah Military Wing”, alias „Hizbu’llah Military Wing”, alias „Hizb Allah Military Wing”, alias „Jihad Council” („Consiliul Jihadului”) (și toate unitățile subordonate acesteia, inclusiv Organizația pentru Securitate Externă)].

                        11.

                        „Hizbul Mujahideen” – „HM”.

                        12.

                        „Khalistan Zindabad Force” („Forța Khalistan Zindabad”) – „KZF”.

                        13.

                        „Kurdistan Workers’ Party” („Partidul Muncitoresc din Kurdistan”) – „PKK” (alias „KADEK”, alias „KONGRA-GEL”).

                        14.

                        „Liberation Tigers of Tamil Eelam” („Tigrii Eliberării din Tamil Eelam”) – „LTTE”.

                        15.

                        „Ejército de Liberación Nacional” („Armata de Eliberare Națională”).

                        16.

                        „Palestinian Islamic Jihad” („Jihadul Islamic Palestinian”) – „PIJ”.

                        17.

                        „Popular Front for the Liberation of Palestine” („Frontul Popular pentru Eliberarea Palestinei”) – „PFLP”.

                        18.

                        „Popular Front for the Liberation of Palestine” – „General Command” („Frontul Popular pentru Eliberarea Palestinei – Comandamentul General”) [alias „PFLP” – „General Command” („FPEP” – „Comandamentul General”)].

                        19.

                        „Devrimci Halk Kurtuluș Partisi-Cephesi” – „DHKP-C” [alias „Devrimci Sol” („Stânga Revoluționară”), alias „Dev Sol”] („Armata/Frontul/Partidul de Eliberare Revoluționară Populară”).

                        20.

                        „Sendero Luminoso” („Calea Luminoasă”) – „SL”.

                        21.

                        „Teyrbazen Azadiya Kurdistan” – „TAK” [alias „Kurdistan Freedom Falcons” („Șoimii Eliberării din Kurdistan”), alias „Kurdistan Freedom Hawks” („Vulturii Eliberării din Kurdistan”)].